Thomas Pynchon

Thomas Ruggles Pynchon Jr., bet ganet d’an , zo ur skrivagner stadunanat. Skrivañ a ra levrioù luziek a faltazi goudemodern. Enno ez eus anv eus an istor, an arzoù, ar skiantoù, hag ar sevenadur poblek. 

 Yaouankiz 
Ganet eo bet Thomas Pynchon e Glen Cove, Long Island, New York . E dad, Thomas Ruggles Pynchon Sr. (1907–1995), a oa ur politiker hag un ijinour, hag e vamm, Katherine Frances Bennett (1909–1996), a oa ur glañdiourez ; ur breur hag ur c’hoar en deus.

E-pad e grennardelezh e lennas Pynchon kalz hag e skrivas abred. Mont a reas da lise Oyster Bay en Oyster Bay, New York, ma voe anvet da lisead ar bloaz, ha skrivañ a reas e kazetenn al lise. En e destennoù kentañ e oa dija perzhioù a gaver en oberennoù savet gantañ e-pad e vuhez : anvioù droch, fent skol, an implij eus drammoù a-enep al lezenn, ha paranoia.

Tapout a reas e vachelouriezh e 1953 pa oa 16 vloaz. Mont a reas da studiañ an ijinouriezh e skol-veur Cornell. Goude e eil bloavezh en em rollas e Morlu ar Stadoù-Unanet. E 1956, edo war al lestr-distruj USS Hank er Mor Kreizdouar e-pad enkadenn Suez.

 Levrioù 
 V. (1963)
 The Crying of Lot 49 (1966)
 Gravity's Rainbow (1973)
 Slow Learner (1984), adembannadur meur a istor berr
 Vineland (1990)
 Mason & Dixon (1997)
 Against the Day (2006)
 Inherent Vice (2009)
 Bleeding Edge (2013)
 Shadow Ticket (2025)

 Prizioù hag enorioù 
Aet eo an National Book Award gantañ evit Gravity’s Rainbow .

E 1988 ez eas gantañ yalc’had MacArthur, ur priz roet bep bloaz da Stadunaniz dreistordinal o orinelezh, o youl krouiñ hag o emren .

 Daveoù 

Rummad:Ganedigezhioù 1937
Rummad:Skrivagnerien SUA